CELEX: 62007CN0548
Language: fi
Date: 2007-12-10 00:00:00
Title: Asia C-548/07: Kanne 10.12.2007 — Euroopan yhteisöjen komissio v. Helleenien tasavalta

26.1.2008   
            
            
               FI
            
            
               Euroopan unionin virallinen lehti
            
            
               C 22/38
            
         Kanne 10.12.2007 — Euroopan yhteisöjen komissio v. Helleenien tasavalta
   (Asia C-548/07)
   (2008/C 22/68)
   Oikeudenkäyntikieli: kreikka
   Asianosaiset
   
      Kantaja: Euroopan yhteisöjen komissio (asiamiehet: M. Patakia ja M. van Beek)
   
      Vastaaja: Helleenien tasavalta
   Vaatimukset
   
               —
            
            
               On todettava, että Helleenien tasavalta ei ole noudattanut UNICE:n, CEEP:n ja EAY:n tekemästä vanhempainlomaa koskevasta puitesopimuksesta annetun direktiivin 96/34/EY (1) eikä varsinkaan kyseisen direktiivin liitteenä olevan sopimuksen 1 lausekkeen 2 kohdan, 2 lausekkeen 1 kohdan, 2 lausekkeen 3 kohdan b alakohdan, 2 lausekkeen 3 kohdan e ja f alakohdan, 2 lausekkeen 4 kohdan eikä 2 lausekkeen 6 kohdan mukaisia velvoitteitaan.
            
         
               —
            
            
               Helleenien tasavalta on velvoitettava korvaamaan oikeudenkäyntikulut.
            
         Oikeudelliset perusteet ja pääasialliset perustelut
   
               1.
            
            
               Sen jälkeen kun komissio oli tutkinut kaiken kreikkalaisen lainsäädännön, jolla pannaan Kreikan oikeusjärjestyksessä täytäntöön UNICE:n, CEEP:n ja EAY:n tekemästä vanhempainlomaa koskevasta puitesopimuksesta annettu direktiivi 96/34/EY, komissio totesi, että edelleen on olemassa puutteita ja että edellä mainitulla direktiivillä vahvistetun puitesopimuksen tietyt lausekkeet on pantu virheellisesti täytäntöön kauppalaivastossa työskentelevien työntekijöiden osalta.
            
         
               2.
            
            
               Komissio toteaa erityisesti, että asianomaisen kreikkalaisen lainsäädännön, jolla vahvistetaan alaa koskevat kollektiivisopimukset, soveltamisala on rajoitettu, koska sitä ei sovelleta kaikkien kaupallisten alusten työntekijöihin.
            
         
               3.
            
            
               Lisäksi komissio esittää, että jotta edellä mainituille työntekijöille myönnetään oikeus vanhempainlomaan, Kreikan lainsäädännön mukaan on noudatettava seuraavaa edellä mainitussa direktiivissä asetettujen edellytysten lisäksi:
               
                           —
                        
                        
                           ensin on palveltava 12 kuukautta samalla aluksella
                        
                     
                           —
                        
                        
                           kyseisellä aluksella on työskenneltävä vähintään 30 henkilöä
                        
                     
                           —
                        
                        
                           on esitettävä näyttö siitä, että toinen vanhemmista työskentelee muualla kuin kyseisellä aluksella
                        
                     
                           —
                        
                        
                           vanhempainlomalta palaava on luokiteltava uudella miehistösopimuksella työskenteleväksi, ja uuden työn keston on oltava vähintään 6 tai 7 kuukautta
                        
                     
                           —
                        
                        
                           kauppalaivaston on vastattava viransijaisen kuluista
                        
                     
                           —
                        
                        
                           kyseessä olevaa kansallista lainsäädäntöä sovelletaan vain sellaisiin miehistösopimuksiin, jotka tulevat voimaan kollektiivisopimusten voimaantulon jälkeen
                        
                     
                           —
                        
                        
                           kaupalliset velvoitteet on luokiteltu ylivoimaisiksi esteiksi, joiden takia vanhempainlomaa ei myönnetä.
                        
                     
         
               4.
            
            
               Lopuksi komissio esittää, että kollektiivisopimuksissa ja ministeriön päätöksissä, joilla ne vahvistetaan, ei ole mitään viittausta siihen, että työntekijöitä suojeltaisiin irtisanomiselta, mikäli he ovat hakeneet tai ottaneet vanhempainlomaa.
            
         
               5.
            
            
               Komissio katsoo näin ollen, että Helleenien tasavalta ei ole noudattanut direktiivin 96/34/EY eikä varsinkaan kyseisen direktiivin liitteenä olevan puitesopimuksen 1 lausekkeen 2 kohdan, 2 lausekkeen 1 kohdan, 2 lausekkeen 3 kohdan b alakohdan, 2 lausekkeen 3 kohdan e ja f alakohdan, 2 lausekkeen 4 kohdan ja 2 lausekkeen 6 kohdan mukaisia velvoitteitaan.
            
         
      (1)  EYVL L 145, 19.6.1996, s. 4.